
20 DR.30.11.2020 

 
 Sebab, jika sekiranya itu tidak dinyatakan, bagaimana pula kita boleh 
meluluskan bajet ini dalam keadaan di mana ada tambahan tetapi tidak dinyatakan, tidak 
dibentangkan, tidak dinyatakan berapa tambahannya?  Sebab itu saya telah menghantar 
surat pada pagi ini meminta ruling daripada Speaker tentang kedudukan bajet ini di mana 
ada tambahan yang telah dinyatakan oleh pihak Menteri Kewangan. 

■1130 

Dalam hal berkaitan dengan peruntukan khas Parlimen, Tuan Pengerusi. Ada 
kes mahkamah di mana ada di kalangan Ahli-ahli Parlimen yang telah meminta supaya 
diberi peruntukan ini. Pihak mahkamah telah membuat keputusan yang ini adalah non-
justifiable. Tuan Pengerusi, dengan peruntukan yang begitu besar dan sebagainya, 
sepatutnya kedua-dua pihak pembangkang dan juga pihak kerajaan diberi peruntukan 
untuk pengurusan Parlimen masing-masing. Itu sahaja saya ingin bahaskan. Terima 
kasih.  

Tuan Pengerusi [Dato’ Sri Azalina Othman Said]: Yang Berhormat Jerai.  

 

11.31 pg. 

Tuan Sabri bin Azit [Jerai]: Assalamualaikum warahmatullahi wabarakatuh. 
Terima kasih Tuan Pengerusi. Butiran 080000 – “One-Off”, 080100 - Pembaikan dan 
Penyelenggaraan SRA/SIRAJ/KAFA. Diperuntukkan untuk semua itu RM4 juta. Jadi, 
untuk ketiga-tiga ini saya mendapat aduan berkenaan dengan kelas-kelas KAFA, 
khususnya di Parlimen saya dan mungkin merangkumi seluruh KAFA di seluruh negara. 
Jadi, dengan RM4 juta ini saya nampak agak sedikit berbanding dengan kelas KAFA 
yang banyak di seluruh negara.  

Mohon supaya peruntukan untuk kelas KAFA ini dipertingkatkan. Seterusnya, 
Butiran 04801 - Pembinaan masjid/surau dan pembaikan/naik taraf. Saya mohon 
peruntukan ini diteruskan untuk khususnya pembaikan masjid yang uzur. Dalam Parlimen 
saya sendiri, Masjid Kampung Star, perlu kos yang tinggi untuk pembaikan bumbung 
yang kini sangat uzur. Seterusnya, Butiran 16000 - Jabatan Pertahanan Awam Malaysia 
(JPAM). JPAM, adakah peruntukan sebanyak RM41,500,000 termasuk dalam latihan 
anggota JPAM itu sendiri?  

Jika ya, saya cadangkan agar latihan intensif yang telah pun diperuntukkan, 
ditambah atau ditingkatkan bagi meningkatkan kesiapsiagaan para anggota bagi 
menghadapi musibah. Oleh kerana mereka sendiri, di Parlimen Jerai khususnya, sering 
mengadu sebab tidak cukup intensif untuk latihan anggota. Jadi, saya mohon supaya 
pihak JPAM menyegerakan latihan, khususnya untuk anggota JPAM sendiri. Sekian, 
Tuan Pengerusi. Terima kasih. 

Tuan Pengerusi [Dato’ Sri Azalina Othman Said]: Yang Berhormat 
Stampin.  

 

11.33 pg. 

Tuan Chong Chieng Jen [Stampin]: Terima kasih Tuan Pengerusi. Saya 
ingin merujuk kepada maksud Pembangunan di bawah Jabatan Perdana Menteri (JPM) 
yang telah meningkat secara mendadak sampai 146 persen jika berbanding dengan 
Anggaran Pembangunan di Bajet 2020. Di dalam Bajet 2020, sejumlah RM2.93 bilion 
diperuntukkan untuk pembangunan untuk JPM. Akan tetapi untuk tahun hadapan iaitu 
2021, sejumlah RM7.2 bilion diperuntukkan kepada JPM.  

Kalau kita lihat secara teliti, kita dapati dalam Anggaran Pembangunan 2021 
ini terwujud beberapa butiran peruntukan yang boleh kita menggelar sebagai slush fund 
iaitu peruntukan yang tidak ada spesifik tujuannya dan tergantung kepada kehendak dan 
kemahuan Perdana Menteri iaitu whims and fancies of the Prime Minister seorang 
sahaja. Contohnya, Butiran 00108 - Program Pembangunan. Di bawah Bajet 2020, hanya 
sejumlah RM159 juta diperuntukkan. Akan tetapi di bawah Bajet 2021, RM520 juta 
diperuntukkan.  

Butiran 00125 - Projek Public Private Partnership. Siapa public private 
partnership itu? Di bawah Bajet 2020, langsung tidak ada peruntukan untuk butiran ini. 
Akan tetapi di bawah Bajet 2021, RM813 juta diperuntukkan dan juga projek khas 
sekarang ditambah RM900 juta sampai RM1 bilion. Apa itu projek khas? Khas untuk 
Perdana Menteri ke? Untuk membeli sokongan daripada MP-MP, Ahli Parlimen-Ahli 
Parlimen untuk mengekalkan kuasa dia?  



Sebab, jika sekiranya itu tidak dinyatakan, bagaimana pula kita boleh meluluskan bajet ini dalam keadaan di mana ada tambahan tetapi tidak dinyatakan, tidak dibentangkan, tidak dinyatakan berapa tambahannya? Sebab itu saya telah menghantar surat pada pagi ini meminta ruling daripada Speaker tentang kedudukan bajet ini di mana ada tambahan yang telah dinyatakan oleh pihak Menteri Kewangan. #1130 Dalam hal berkaitan dengan peruntukan khas Parlimen, Tuan Pengerusi. Ada kes mahkamah di mana ada di kalangan Ahli-ahli Parlimen yang telah meminta supaya diberi peruntukan ini. Pihak mahkamah telah membuat keputusan yang ini adalah non- justifiable. Tuan Pengerusi, dengan peruntukan yang begitu besar dan sebagainya, sepatutnya kedua-dua pihak pembangkang dan juga pihak kerajaan diberi peruntukan untuk pengurusan Parlimen masing-masing. Itu sahaja saya ingin bahaskan. Terima kasih. Tuan Pengerusi [Dato' Sri Azalina Othman Said]: Yang Berhormat Jerai. 11.31 pg. Tuan Sabri bin Azit [Jerai]: Assalamualaikum warahmatullahi wabarakatuh. Terima kasih Tuan Pengerusi. Butiran 080000- "One-Off", 080100- Pembaikan dan Penyelenggaraan SRA/SIRAJ/KAFA. Diperuntukkan untuk semua itu RM4 juta. Jadi, untuk ketiga-tiga ini saya mendapat aduan berkenaan dengan kelas-kelas KAFA, khususnya di Parlimen saya dan mungkin merangkumi seluruh KAFA di seluruh negara. Jadi, dengan RM4 juta ini saya nampak agak sedikit berbanding dengan kelas KAFA yang banyak di seluruh negara. Mohon supaya peruntukan untuk kelas KAFA ini dipertingkatkan. Seterusnya, Butiran 04801- Pembinaan masjid/surau dan pembaikan/naik taraf. Saya mohon peruntukan ini diteruskan untuk khususnya pembaikan masjid yang uzur. Dalam Parlimen saya sendiri, Masjid Kampung Star, perlu kos yang tinggi untuk pembaikan bumbung yang kini sangat uzur. Seterusnya, Butiran 16000- Jabatan Pertahanan Awam Malaysia (JPAM). JPAM, adakah peruntukan sebanyak RM41,500,000 termasuk dalam latihan anggota JPAM itu sendiri? Jika ya, saya cadangkan agar latihan intensif yang telah pun diperuntukkan, ditambah atau ditingkatkan bagi meningkatkan kesiapsiagaan para anggota bagi menghadapi musibah. Oleh kerana mereka sendiri, di Parlimen Jerai khususnya, sering mengadu sebab tidak cukup intensif untuk latihan anggota. Jadi, saya mohon supaya pihak JPAM menyegerakan latihan, khususnya untuk anggota JPAM sendiri. Sekian, Tuan Pengerusi. Terima kasih. Tuan Pengerusi [Dato' Sri Azalina Othman Said]: Yang Berhormat Stampin. 11.33 pg. Tuan Chong Chieng Jen [Stampin]: Terima kasih Tuan Pengerusi. Saya ingin merujuk kepada maksud Pembangunan di bawah Jabatan Perdana Menteri (JPM) yang telah meningkat secara mendadak sampai 146 persen jika berbanding dengan Anggaran Pembangunan di Bajet 2020. Di dalam Bajet 2020, sejumlah RM2.93 bilion diperuntukkan untuk pembangunan untuk JPM. Akan tetapi untuk tahun hadapan iaitu 2021, sejumlah RM7.2 bilion diperuntukkan kepada JPM. Kalau kita lihat secara teliti, kita dapati dalam Anggaran Pembangunan 2021 ini terwujud beberapa butiran peruntukan yang boleh kita menggelar sebagai slush fund iaitu peruntukan yang tidak ada spesifik tujuannya dan tergantung kepada kehendak dan kemahuan Perdana Menteri iaitu whims and fancies of the Prime Minister seorang sahaja. Contohnya, Butiran 00108- Program Pembangunan. Di bawah Bajet 2020, hanya sejumlah RM159 juta diperuntukkan. Akan tetapi di bawah Bajet 2021, RM520 juta diperuntukkan. Butiran 00125- Projek Public Private Partnership. Siapa public private partnership itu? Di bawah Bajet 2020, langsung tidak ada peruntukan untuk butiran ini. Akan tetapi di bawah Bajet 2021, RM813 juta diperuntukkan dan juga projek khas sekarang ditambah RM900 juta sampai RM1 bilion. Apa itu projek khas? Khas untuk Perdana Menteri ke? Untuk membeli sokongan daripada MP-MP, Ahli Parlimen-Ahli Parlimen untuk mengekalkan kuasa dia?.